Diari Oficial de la Generalitat Valenciana


Sumari del DOGV 6917, del 05-12-2012 (2012/10418)

Notificació de la sentència dictada en el procediment de divorci contenciós número 47/2011.
-------------------------------------------------------------------------------------------

### Dades del document

Número de DOGV
:   6917

Data del DOGV
:   05-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10425


Organisme emissor
:   Jutjat de Primera Instància i Instrucció número 1 d'Alcoi

Tipus de document
:   Edicte

Notificació de la sentència dictada en el procediment de divorci contenciós número 47/2011. [2012/10357]  
Divorci contenciós 000047/2011-B   
De: Judith García Guardiola.  
Procuradora: Silvia Terol Calatayud.   
Contra: Ministeri Fical i Fernando Vargas Paz.  
Procurador/a: -   
Cristina Modesto Cortés, secretària judicial del Jutjat Mixt número 1 dels d'Alcoi (Alacant), faig saber:   
Que en este procediment de divorci contenciós número 47/2011, seguit a instàncies de Judith García Guardiola contra Fernando Vargas Paz i en el qual és part el Ministeri Fiscal i s'ha dictat la sentència que, literalment, diu el següent.  
«Sentència número 000134/2012   
Alcoi, 8 d'octubre de 2012   
José Ramón de Blas Javaloyas, jutge del Jutjat de Primera Instància número 1 d'Alcoi, he vist estes actuacions de divorci seguides en este Jutjat amb el número 47/2011, a instàncies de Judith García Guardiola, representada per la procuradora senyora Terol Calatayud, i assistida per la lletrada senyora Martínez Tomás, contra Fernando Vargas Paz, en situació de rebel·lia processal, en les quals ha sigut part el Ministeri Fiscal, representat per Isabel Boronat.  
  
Antecedents de fet  
Primer. Judith García Guardiola va formular, a través de la seua representació processal, una demanda de divorci contra Fernando Vargas Paz, en la qual després d'exposar els fets i fonaments de dret que estimava aplicables, demanava que es dictara sentència per la qual es decretara la dissolució del matrimoni per divorci, amb adopció de les mesures definitives que consten en el seu escrit de demanda.   
Segon. Admesa i tramitada la demanda en legal forma, s'hi va traslladar a la part demandada, i va ser citada perquè la contestara en el termini de 20 dies, per la qual cosa va ser declarada en rebel·lia per diligència d'ordenació de 13 de juliol de 2012. El Ministeri Fiscal contesta la demanda, i sol·licita que es dicte sentència d'acord amb el resultat que oferisquen en el seu moment les proves practicades.   
Tercer. Convocades les parts a la vista, va concórrer la part actora, però no la part demandada, a pesar d'haver sigut legalment citada. Obert l'acte a prova, es van admetre les que es van declarar pertinents i va quedar pendent del dictat d'esta resolució.   
Quart. En la tramitació de les actuacions s'han observat les prescripcions legals.   
  
Fonaments de dret  
Primer. D'acord amb l'article 86 del Codi Civil, en relació amb l'article 81 del mateix cos legal, segons la redacció donada a estos per la Llei 15/2005, de 8 de juliol, el matrimoni es dissol a petició d'ambdós cònjuges, o d'un d'ells, amb o sense el consentiment de l'altre, una vegada transcorreguts tres mesos des de la seua celebració.  
En estes actuacions va quedar provat el transcurs de l'esmentat espai de temps, ja que el matrimoni va tindre lloc el 4 d'octubre de 2008, per la qual cosa és procedent, de conformitat amb els esmentats articles, decretar-ne la dissolució.  
Segon. En els processos de família, assenyala l'article 751.1 Llei d'Enjudiciament Civil, no produirà efecte l'assentiment que recaiga sobre pretensions indisponibles, mentres que en l'apartat 3 del mateix article s'admet la seua validesa si recau sobre pretensions que tinguen com a objecte matèries sobre les quals les parts puguen disposar lliurement. En el cas de la separació i el divorci, l'acció a què es referix és indisponible en la mesura que no es pot transigir sobre l'estat civil de les persones ni sobre qüestions matrimonials (article 7258 CP), sense que càpia la renúncia de drets, ja que estem davant de qüestions d'orde públic i dret necessari que afecten l'essència del matrimoni, inaccessible a l'autonomia de la voluntat; a més que en la pràctica resulta intranscendent l'assentiment per a l'estimació de l'acció principal de separació o divorci, atés que basta la voluntat d'un dels cònjuges i el transcurs dels terminis legalment previstos per a adoptar-se. D'altra banda, l'assentiment a les pretensions relatives a mesures definitives, comporta l'admissió de la certesa dels fets en què es fonamenta la demanda i la conformitat amb l'efecte jurídic que haja sigut sol·licitat, de manera que, en este tipus de processos, l'eficàcia de l'assentiment que faça referència a mesures que siguen de naturalesa disponible per a les parts i no de dret imperatiu o necessari, perquè en este cas seran indisponibles.   
  
En primer lloc, són mesures indisponibles les relatives a la pàtria potestat, guarda i custòdia, règim de visites, dret d'ús de la vivenda familiar quan existisquen fills menors o incapacitats, o reclamacions d'aliments per a estos. L'assentiment del demandat a este tipus de mesures no vincula el jutge, perquè com assenyala l'article 752.2 Llei d'Enjudiciament Civil «la conformitat de les parts sobre els fets no vincularà el tribunal ni podrà este decidir la qüestió litigiosa basant-se exclusivament en esta conformitat» i, per tant, no assortix els efectes de l'article 21 Llei d'Enjudiciament Civil, perquè no es pot decidir amb base en els fets fixats de comú acord per les parts, ni a les pretensions que amb estes coincidisquen. Encara mes, tampoc es pot decidir la qüestió litigiosa basant-se exclusivament en el silenci o respostes evasives sobre els fets al·legats per la part contrària, la qual cosa exclou la possibilitat de prendre en consideració els efectes de l'admissió tàcita dels fets a què fa referència l'article 304 Llei d'Enjudiciament Civil. En coherència amb això, el tribunal no està vinculat a la força probatòria de l'interrogatori de les parts, i a les normes dels documents públics i dels documents privats reconeguts, sinó que, a més, es podrà decretar d'ofici les proves que s'estimen pertinents per a la indagació de la veritat material dels fets -amb la qual cosa el jutge té una absoluta llibertat de mitjans probatoris, perquè s'exclou el principi de justícia pregada de l'article 216 Llei d'Enjudiciament Civil-. No obstant això, este assentiment o conformitat sí que té efectes jurídics, perquè a tenor de l'article 774 Llei d'Enjudiciament Civil, en la mateixa vista del juí els cònjuges poden sotmetre al tribunal l'acord a què hagueren arribat per a regular les conseqüències de la nul·litat, separació o divorci, i podran sol·licitar la prova que consideren convenient per a justificar la seua procedència, de manera que el tribunal decidirà en la sentència sobre les mesures sol·licitades de comú acord per les parts, tenint en compte com a criteri rector que estos acords no siguen danyosos per als fills o greument perjudicials per a un dels cònjuges (articles 90 i 91 CC).  
  
En segon lloc, són mesures disponibles per a les parts la pensió compensatòria, la indemnització prevista en l'article 1438 i el dret d'ús de la vivenda familiar quan no existisquen fills menors o incapacitats. En este cas, com assenyala l'apartat 4 de l'article 752 Llei d'Enjudiciament Civil, no són d'aplicació les especialitats relatives a les matèries indisponibles, per la qual cosa, com disposa l'article 751.3 Llei d'Enjudiciament Civil, es pot disposar sobre este objecte i l'assentiment del demandat vincula al tribunal en els termes de l'article 21.1 Llei d'Enjudiciament Civil.  
En tercer lloc, la rebel·lia de la part demandada, com va declarar la sentència del Tribunal Superior de 29 de març de 1980, no implica assentiment ni allibera el demandant de provar els fets constitutius de la seua pretensió (en este sentit, la, SAP de Madrid, de 05.12.2006).  
Tercer. Atesa la incompareixença de la part demandada, i de l'examen de la prova practicada i que es troba en les actuacions, s'establixen com a mesures definitives les següents:  
1. Titularitat i exercici de la pàtria potestat.  
La pàtria potestat serà compartida entre ambdós progenitors.  
2. Guarda i custòdia.  
S'atribuïx la guarda i custòdia del fill a la mare, Judith García Guardiola.  
3. Règim de visites.  
La part actora va sol·licitar la no-adopció de règim de visites, atés que el demandat se'n va anar quan el menor tenia nou mesos i actualment té 3 anys. No obstant això, el Ministeri Fiscal va informar que no s'ha de suspendre el règim de visites, en ser un dret que empara el pare i el menor perquè existisca contacte i desenrotllament de la relació paternofilial, i establí pernocta.  
Quant al règim de visites, cal assenyalar que este dret, respecte del progenitor no custodi, constituïx no sols un dret, sinó també un deure la finalitat principal del qual és la protecció dels interessos de la menor que per a la seua educació, desenrotllament i formació resulta necessària una relació fluida, àmplia i habitual amb ambdós progenitors. En la regulació de les qüestions que afecten menors és l'interés d'estos el que ha de primar sobre qualsevol altre interés legítim que puga concórrer, com establix l'article 2 de la Llei Orgànica de Protecció Jurídica del Menor. I tenint en compte que és tan convenient i necessari per als fills el manteniment d'una comunicació àmplia i habitual amb els pares, amb ambdós en la mateixa mesura fins on siga possible quan els progenitors no conviuen, les mesures d'inflexibilitat, de limitació o de restricció tant en el temps com en la forma de dur a terme la relació paternofilial només ha d'adoptar-se quan concórreguen greus circumstàncies que així ho aconsellen (article 94 del CC), que resulten degudament acreditades, i de les quals puga desprendre's un temor raonable del fet que la comunicació normalitzada, sense límits o prevencions, pot constituir un risc o perjuí per a l'adequada formació, educació o salut física i mental del fill, circumstàncies que no concorren o almenys no han sigut ni al·legada ni degudament acreditades.  
Per tant, s'establix un règim de visites a favor del progenitor consistent en caps de setmana alterns, des del dissabte a les 11.00 hores del matí fins al diumenge a les 20.00 hores, la mitat de vacacions de Nadal, Setmana Santa i estiu, i en cas de discrepància triarà els anys parells la mare i els anys imparells el pare. El menor serà arreplegat pel pare en el domicili de la mare, i l'ha de tornar-hi una vegada finalitzat el període de visites.   
4. Pensió d'aliments   
Es fixa una pensió d'aliments a favor dels fills menors de 180 euros al mes a favor de cada un d'ells que haurà de pagar-se per mesos anticipats i dins dels primers cinc dies de cada mes, a partir de la data d'esta resolució, en el número de compte que es designe.   
Esta quantitat serà actualitzada anualment, d'acord amb la variació experimentada per l'índex general de preus de consum, establit per l'Institut Nacional d'Estadística o l'organisme que el substituïsca, amb caràcter retroactiu des de la interposició de la demanda.   
5. Gastos extraordinaris  
Els gastos extraordinaris necessaris i els convenients per a la seua formació si hi ha acord o autorització judicial seran pagats a mitges, i tindran esta consideració els gastos de salut no inclosos dins de l'assegurança mèdica (dentistes, òptics i protètics) i la resta de caràcter extraordinari, sempre que existisca consentiment dels cònjuges. S'inclouen dins dels gastos extraordinaris per acord comú de les parts els gastos escolars de matrícula, llibres, mensualitats escolars.   
Quart. En matèria de costes no s'aprecien motius per a la seua especial imposició. Vistos els preceptes legals esmentats i la resta de d'aplicació general.  
Dispositiva  
Estime la demanda interposada per Judith García Guardiola contra Fernando Vargas Paz, i dispose la dissolució del matrimoni per divorci dels expressats, sense especial pronunciament sobre les costes, i amb l'adopció de les mesures següents:  
1. Titularitat i exercici de la pàtria potestat  
La pàtria potestat serà compartida entre ambdós progenitors.  
2. Guarda i custòdia  
S'atribuïx la guarda i custòdia del fill a la mare, Judith García Guardiola.  
3. Règim de visites   
S'establix un règim de visites a favor del progenitor consistent en caps de setmana alterns, des del dissabte a les 11.00 del matí fins al diumenge a les 20.00 hores, la mitat de vacacions de Nadal, Setmana Santa i estiu, i en cas de discrepància triarà els anys parells la mare i els anys imparells el pare. El menor serà arreplegat pel pare en el domicili de la mare, i l'haurà de tornar-hi una vegada finalitzat el període de visites.   
  
4. Pensió d'aliments  
Es fixa una pensió d'aliments a favor dels fills menors de 180 euros al mes a favor de cada un d'ells que haurà de pagar-se per mesos anticipats i dins dels primers cinc dies de cada mes, a partir de la data d'esta resolució, en el número de compte que es designe.   
Esta quantitat serà actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o l'organisme que el substituïsca, amb caràcter retroactiu des de la interposició de la demanda.   
5. Gastos extraordinaris   
Els gastos extraordinaris necessaris i els convenients per a la seua formació de hi ha acord o autorització judicial seran pagats a mitges, i tenen esta consideració els gastos de salut no inclosos dins de l'assegurança mèdica (dentistes, òptics i protètics) i la resta de caràcter extraordinari, sempre que existisca consentiment dels cònjuges. S'inclouen dins dels gastos extraordinaris per acord comú de les parts els gastos escolars de matrícula, llibres, mensualitats escolars.   
  
No es fa especial pronunciament quant a les costes.  
Comuniqueu esta resolució, una vegada siga ferm el pronunciament de divorci, al registre civil on conste inscrit el matrimoni.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn).  
El recurs s'ha d'interposar davant del tribunal que haja dictat la resolució que s'impugne dins del termini de 20 dies comptadors des de l'endemà de la notificació d'aquella.  
En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen.  
Informació sobre el depòsit per a recórrer   
De conformitat amb la disposició addicional 15 de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució s'ha de constituir un dipòsit de 50 €, que li serà tornat només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa) i indicar, en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa.   
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'ha d'indicar en el camp «concepte» el número de compte, el codi i la data en la forma exposada en el paràgraf anterior.   
No s'admetrà, en cap cas, una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Així ho dispose, mane i firme.»  
Publicació. La sentència anterior ha sigut firmada, llegida i publicada pel jutge que la subscriu, mentres celebrava audiència pública en el dia de la data de hui. En done fe.  
I atés que el demandat, Fernando Vargas Paz, en troba situació de rebel·lia processal i parador desconegut, expedisc este edicte a fi que li valga de notificació en la forma oportuna.  
  
Alcoi, 8 d'octubre de 2012. La secretària judicial: Cristina Modesto Cortés.